Model subiect olimpiada de Istorie, clasa a 11-a, faza nationala

Subiectul I (40 de puncte) 
Citiţi cu atenţie sursele de mai jos: 
 
A.„[Liga Naţiunilor a fost o] organizaţie internaţională alcătuită iniţial din 45 de state membre, 
înfiinţată la Conferinţa de Pace de la Paris la 24 aprilie 1919, cu scopul de a garanta securitatea 
colectivă, arbitrarea conflictelor internaţionale şi dezarmarea. A fost înfiinţată ca urmare a 
eşecului conferinţelor de pace de la Haga din 1899 şi 1907 şi a adoptării Programului în 14 
puncte, elaborat de preşedintele american Woodrow Wilson. Încă de la început, Liga a avut mult 
de suferi t datorită refuzului Congresului american de a ratifica implicarea S.U.A. în această 
organizaţie. Germania a fost admisă în 1926, iar Uniunea Sovietică în 1934. Liga Naţiunilor a 
coordonat administrarea mandatelor, precum şi a oraşului Danzig şi a regiunii  Saar. Ea a 
contribuit în mod decisiv la rezolvarea problemei refugiaţilor din Rusia şi Turcia în anii ’20 şi a 
arbitrat cu succes disputele teritoriale dintre U.R.S.S. şi Polonia (1921) şi Italia şi Grecia 
(1923).”  
(Jan Palmowski, Dicţionar Oxford de istorie universală contemporană) 
 
B.„Legată de încrederea în securitatea colectivă, ideea unei federaţii a statelor europene, (…) a 
cunoscut un succes deosebit în anumite cercuri politice şi intelectuale, (…). Aceasta a provocat 
chiar o înflorire a asociaţiil or şi a comitetelor cum ar fi mişcarea "Paneuropeană" a contelui de 
Coudenhove-Kalergi, (…). [Aristide] Briand, aflat atunci la apogeul gloriei sale internaţionale, 
urmăreşte cu simpatie acţiunea militantă a acestor propagatori ai ideii europene. Din 1926,  el 
încurajează cu căldură iniţiativele lui Coudenhove- Kalergi şi în anul următor devine chiar 
preşedintele de onoare al "Uniunii Paneuropene".  
Briand vede în această mişcare o prelungire a eforturilor sale în vederea instaurării în 
Europa a unui sistem durabil de securitate colectivă şi în acelaşi timp un mijloc suplimentar de a 
lega Germania de partenerii săi europeni şi de a integra această putere cu ambiţii economice 
excesive într-un ansamblu transnational (…). Ideea directoare a acestuia este următoar ea: în 
momentul în care criza devine ameninţătoare şi pentru a face faţă «unor împrejurări grave dacă 
acestea îşi fac apariţia», este necesar ca Europa să se unească. Trebuie ca ţările acesteia să 
stabilească între ele «un fel de legătură federală». (…). E l subliniază că ar trebui «să se 
înceapă cu legăturile economice» şi să se creeze apoi legăturile politice, dar adaugă imediat că 
acestea din urmă nu trebuie să prejudicieze suveranitatea naţională.” 
(Serge Berstein, Pierre Milza, Istoria Europei) 
Răspundeţi următoarelor cerinţe: 
1. Menţionaţi, pe baza sursei A, două informaţii referitoare la atitudinea S.U.A. faţă de Liga 
Naţiunilor.          4 puncte 
2. Menţionaţi pe baza sursei B, o organizaţie europeană şi un lider al acesteia. 4 puncte 
3. Formulați, pe baza sursei A,  un punct de vedere referitor la rolul Ligii Naţiunilor în relaţiile 
internationale din perioada interbelică, folosind ca argument două informaţii din sursa 
respectivă.          6 puncte 
4. Menţionaţi, pe baza sursei B, două motive ale dezvoltării mişcării europene. 6 puncte